CELEX: 32008R1144
Language: hr
Date: 2008-11-18 00:00:00
Title: Uredba Komisije (EZ) br. 1144/2008 od 18. studenoga 2008. o izmjeni Priloga II. Uredbi (EZ) br. 998/2003 Europskog parlamenta i Vijeća obzirom na Hrvatsku  Tekst značajan za EGP

03/Sv. 53
            
            
               HR
            
            
               Službeni list Europske unije
            
            
               168
            
         32008R1144
   
               L 308/15
            
            
               SLUŽBENI LIST EUROPSKE UNIJE
            
         UREDBA KOMISIJE (EZ) br. 1144/2008
   od 18. studenoga 2008.
   o izmjeni Priloga II. Uredbi (EZ) br. 998/2003 Europskog parlamenta i Vijeća obzirom na Hrvatsku
   (Tekst značajan za EGP)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu (EZ) br. 998/2003 Europskog parlamenta i Vijeća od 26. svibnja 2003. o uvjetima zdravlja životinja primjenjivim na nekomercijalno kretanje kućnih ljubimaca i o izmjeni Direktive Vijeća 92/65/EEZ (1), a posebno njezin članak 8. stavak 3. točku (a) i članak 19.,
   budući da:
   
               (1)
            
            
               Uredba (EZ) br. 998/2003 predviđa uvjete zdravlja životinja primjenjive na nekomercijalno kretanje kućnih ljubimaca i pravila primjenjiva na nadzor tog kretanja.
            
         
               (2)
            
            
               Ti se uvjeti razlikuju, ovisno o tome kreću li se kućni ljubimci između država članica ili iz trećih zemalja u države članice. Štoviše, zahtjevi za takva kretanja iz trećih zemalja dalje se razlikuju između trećih zemalja navedenih u odjeljku 2. dijela B Priloga II. toj Uredbi i onih trećih zemalja koje su navedene u dijelu C tog Priloga.
            
         
               (3)
            
            
               Treće zemlje koje se odnose na pravila za nekomercijalno kretanje kućnih ljubimaca barem jednaka pravilima Zajednice kako je predviđeno poglavljem III. Uredbe (EZ) br. 998/2003, navedene su u odjeljku 2. dijela B Priloga II. toj Uredbi. Ta pravila uključuju mogućnost za te zemlje da umjesto certifikata koriste putovnicu u skladu s predloškom koji je uspostavljen Odlukom Komisije 2003/803/EZ (2).
            
         
               (4)
            
            
               Nekomercijalno kretanje kućnih ljubimaca iz tih trećih zemalja u Zajednicu podložno je istim pravilima kao i kretanje tih životinja između država članica, kako je predviđeno poglavljem II. Uredbe (EZ) br. 998/2003.
            
         
               (5)
            
            
               Popis u dijelu C Priloga II. Uredbi (EZ) br. 998/2003 uključuje treće zemlje i teritorije koji su slobodni od bjesnoće i treće zemlje i teritorije, uključujući Hrvatsku, za koju je ustanovljeno da rizik ulaska bjesnoće u Zajednicu kao posljedica kretanja iz tih trećih zemalja i teritorija nije veći od rizika povezanog s kretanjem između država članica.
            
         
               (6)
            
            
               Hrvatska je nedavno zatražila upis u odjeljak 2. dijela B Priloga II. Uredbi (EZ) br. 998/2003 kako bi pojednostavila kretanje kućnih ljubimaca između Hrvatske i EU.
            
         
               (7)
            
            
               Uzimajući u obzir podatke koje je Hrvatska dostavila o svojem nacionalnom zakonodavstvu, doima se da Hrvatska na nekomercijalno kretanje kućnih ljubimaca primjenjuje pravila koja su barem jednakovrijedna pravilima Zajednice kako je predviđeno poglavljem III. Uredbe (EZ) br. 998/2003.
            
         
               (8)
            
            
               Stoga je primjereno brisati Hrvatsku s popisa u dijelu C Priloga II. Uredbi (EZ) br. 998/2003 i uključiti je na popis u odjeljku 2. dijela B tog Priloga.
            
         
               (9)
            
            
               Uredba (EZ) br. 998/2003 stoga se trebaju primjereno izmijeniti.
            
         
               (10)
            
            
               Mjere predviđene ovom Uredbom su u skladu s mišljenjem Stalnog odbora za prehrambeni lanac i zdravlje životinja,
            
         DONIJELA JE OVU UREDBU:
   Članak 1.
   Prilog II. Uredbi (EZ) br. 998/2003 mijenja se kako slijedi:
   
               1.
            
            
               U odjeljku 2. dijela B, sljedeći se unos umeće između unosa za Švicarsku i Island:
               „HR Hrvatska”.
            
         
               2.
            
            
               U dijelu C, briše se sljedeći unos:
               „HR Hrvatska”.
            
         Članak 2.
   Ova Uredba stupa na snagu treći dan nakon njezine objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 18. studenoga 2008.
      
         
            Za Komisiju
         
         Androulla VASSILIOU
         
            Članica Komisije
         
      
   
   
      (1)  SL L 146, 13.6.2003., str. 1.
   
      (2)  SL L 312, 27.11.2003., str. 1.